ناسیۆنالیزمی فەڕەنسی

چەپ|وێنۆک| ژان دارک، پاڵەوانێکی نیشتمانیی فەڕەنسا
ناسیۆنالیزمی فەڕەنسی () بە زۆری وەک ناسیۆنالیزمێکی مەدەنیÖzkırımlı, Umut. (2005). Contemporary Debates on Nationalism: A Critical Introduction. Basingstoke: Palgrave Macmillan. pp.24-25 یان کولتووری دەردەکەوێت، کە یەکێتی کولتووریی فەڕەنسا بەرەو پێشەوە دەبات.

 مێژوو 
ناسیۆنالیزمی فەڕەنسی لە کاتی جەنگی سەد ساڵەدا سەریھەڵدا کە پێکھاتبوو لە زنجیرەیەک ململانێی پچڕ پچڕ لەگەڵ شانشینی ئینگلتەرا. شەڕەکان دیدگایەکی گەورەی ناسیۆنالیزمی فەڕەنسییان بەرھەمھێنا، ھەروەھا ئایینی کاسۆلیکی دوای چاکسازییەکانی پرۆتستات ڕۆڵێکی گەورەی ھەبوو لە دروست بوونی ناسیۆنالیزم لە فەڕەنسا.David A. Bell, The Cult of the Nation in France: Inventing Nationalism, 1680-1800 (2001). ناسیۆنالیزمی فەڕەنسی لە دوای شۆڕشی فەڕەنسا، لە ساڵی ١٧٨٩ بووە بزووتنەوەیەکی بەھێز. ناپۆلیۆن بۆناپارت ناسیۆنالیزمی فەڕەنسی لەسەر بنەمای ئایدیاڵەکانی شۆڕشی فەڕەنسا وەک بیرۆکەی "ئازادی، یەکسانی، برایەتی" بەرەوپێش برد و فراوانخوازی خاکی فەڕەنسی و ھەڵمەتە سەربازییەکانی فەڕەنسا لەسەر ئەم چەمکە زیاتر پەرەی سەند. لەشکرکێشییە سەربازییەکانیی ناپلیۆن بۆ سەر گەلانی دیکە کاریگەریی بڵاوکردنەوەی چەمکی ناسیۆنالیزمی ھەبوو لە دەرەوەی فەڕەنسا.

 ١٨١٤‒١٩١٤ 
دوای شکست ھێنان و ڕووخانی ناپلیۆن، ناسیۆنالیزمی فەڕەنسی لە سەدەی نۆزدەھەمەوە تا سەرەتای سەدەی بیستەم، نیشتمانپەروەرییەکی توندتر و بیرێکی توندڕەویی وەرگرت و پشتیوانی ھێزی سەربازی دەکرد بۆ گەیشتن بە ئامانجە سیاسییەکانی. ئاستی نەتەوەیی فەڕەنسییەکان لە جەنگی جیھانیی یەکەمدا بەھۆی ئەو شەڕە درێژخایەنەی کە لەگەڵ ئەڵمانیادا لەسەر خاکەکەی ئەنجامدرا، زیانێکی زۆری پێگەیشت؛ بە تایبەتی لە جەنگی جیھانیی دووەمدا کاتێک حکومەتی فەڕەنسا لە ساڵی ١٩٤٠ خۆی ڕادەستی ئەڵمانیا کرد؛ ھەروەھا لەدەستدانی زۆرێک لە کۆلۆنیەکانی فەڕەنسا.

 ١٩١٤‒ئێستا 
داگیرکاری نازی بۆ سەر فەڕەنسا بووە ھۆی داڕمانی متمانەی خەڵکی بە حوکمڕانییە کۆمارییەکان. مارشاڵ فیلیپ پێتێن، کەسایەتییەکی جەنگی جیھانی، بەناوی ناسیۆنالیزمی فەڕەنسییەوە جارێکی دیکە بانگەشەی بۆ خەڵکی کرد تا فەڕەنسا ڕزگار بکەنەوە. جەختی لە پێویستیی مانەوە دەکردەوە لە خاکی فەڕەنسا، بۆ ئامادەکردنی بوژانەوەیەکی نەتەوەیی، و ھاوبەشی ئازارەکانی گەلانی فەڕەنسی، ئەوەشی دەگوت کە ئەرکی حکومەت ئەوەیە، ھەرچییەک بکات دەبێت لە وڵاتدا بمێنێتەوە و بەرگری بکات، یان چیتر وەک حکومەت سەیر نەکرێت.Jean Lacouture, De Gaulle: The Rebel 1890–1944 (1991), p. 201

دوژمنی گەورەی پێتێن، سەرکردەی حوکومەتی فەڕەنسای ئازاد بوو، شارل دێ گۆل. کە وەک سەرۆکی فەڕەنسا خۆی ناساند و ھەوڵیدا شانازی نەتەوەیی زیندوو بکاتەوە؛ دێگۆل ھەوڵیشیدا فەڕەنسا بکاتە سەرکردەی تاکی ئەورووپا، و دوور لە کاریگەری ئەمریکا و سۆڤیەت. حکومەتەکەی دێگۆل داوای ئاشتەوایی فەڕەنسا و ئەڵمانیای دەکرد.

تا سەدەی ٢١، باس و خواسترین ناسیۆنالیزمی فەڕەنسی، بەرامبەر ژنان و موسوڵمانەکان بووە. دوای چەند ھێرشێکی تیرۆریستی بە ناوی گرووپە توندڕەوە ئیسلامییەکانەوە لە ساڵانی ٢٠١٥ و ٢٠١٦ لە فەڕەنسا ئەنجام درا، ناسیۆنالیستە فەڕەنسییەکان ھۆکارێکی نوێیان دۆزییەوە بۆ بە گەڕ خستنی ناسیۆنالیزمی توندڕەو دژی خەڵکانی نافەڕەنسی لە وڵاتی فەڕەنسادا، بەتایبەت کۆچپەران.Julie Billaud and Julie Castro, "Whores and Niqabées: The Sexual Boundaries of French Nationalism," French Politics, Culture & Society (2013) 31#2 pp 81-101

 سەرچاوەکان 

پۆل:کۆمەڵگای فەڕەنسی
پۆل:وتارەکان بە دەقی زمانی فەڕەنسی
پۆل:فەڕەنسا
پۆل:ناسیۆنالیزمەکان
پۆل:ناسیۆنالیزم
پۆل:نیشتمانپەروەری